SPOLOČNÁ POZÍCIA (ES) č. 11/2005

prijatá Radou 9. decembra 2004

s ohľadom na prijatie smernice Európskeho parlamentu a Rady 2005/.../ES z... o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy

(Text s významom pre EHP)

(2005/C 63 E/01)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o založení Európskeho spoločenstva, a najmä na jej článok 71 ods. 1,

so zreteľom na návrh Komisie,

so zreteľom na stanovisko Európskeho hospodárskeho a sociálneho výboru (1),

po porade s Výborom regiónov,

v súlade s postupom ustanoveným v článku 251 zmluvy (2),

keďže:

Vo svojej Bielej knihe „Európska dopravná politika do roku 2010: čas rozhodnúť“ Komisia uvádza potrebu sprísniť kontroly a sankcie najmä v právnych predpisoch v sociálnej oblasti, ktoré sa týkajú cestnej dopravy, a to konkrétne zvýšiť počet kontrol, podporiť systematickú výmenu informácií medzi členskými štátmi, koordinovať inšpekčné činnosti a podporovať odbornú prípravu osôb zabezpečujúcich dodržiavanie týchto predpisov.

Je preto potrebné zabezpečiť správne uplatňovanie a harmonizovaný výklad pravidiel v sociálnej oblasti, týkajúcich sa dopravy prostredníctvom stanovenia minimálnych požiadaviek pre jednotné a účinné kontroly vykonávané členskými štátmi v oblasti dodržiavania príslušných ustanovení. Tieto kontroly by mali viesť k zníženiu a predchádzaniu porušovania predpisov. Ďalej je potrebné zaviesť mechanizmus, ktorý zabezpečí, že podniky hodnotené ako vysoko rizikové sú kontrolované podrobnejšie a častejšie.

Opatrenia stanovené v tejto smernici by mali viesť nielen k väčšej bezpečnosti na cestách, ale mali by prispieť aj k harmonizácii pracovných podmienok v rámci Spoločenstva a podporovať rovnaké podmienky pre všetkých.

Výmena analógových tachografov za digitálne postupne umožní rýchlejšie a presnejšie skontrolovanie väčšieho množstva údajov a z tohto dôvodu budú môcť členské štáty vykonávať čoraz väčšie množstvo kontrol. Pri kontrolách by sa teda percento dní, ktoré odpracovali vodiči vozidiel, ktoré patria do rozsahu pôsobnosti kontrolovaných právnych predpisov v sociálnej oblasti, malo postupne zvýšiť na 4 %.

Všetky jednotky zabezpečujúce dodržiavanie týchto predpisov by mali mať k dispozícii postačujúce štandardné vybavenie, ktoré im umožní plniť svoje povinnosti efektívne a účinne.

Bez toho, aby bolo dotknuté riadne plnenie úloh uložených v tejto smernici, členské štáty by sa mali snažiť zabezpečiť, aby sa cestné kontroly vykonávali účinne a rýchlo s cieľom vykonať ich za čo najkratší čas a s čo najmenším zdržaním pre vodiča.

V každom členskom štáte by mal byť jeden orgán pre styk s inými príslušnými orgánmi v rámci Spoločenstva. Tento orgán by mal tiež zostavovať príslušné štatistiky. Členské štáty by mali takisto na svojom území zaviesť koherentnú národnú stratégiu dodržiavania týchto predpisov a môžu určiť jeden orgán, ktorý bude koordinovať jej vykonávanie.

Spolupráca medzi orgánmi členských štátov zabezpečujúcimi dodržiavanie týchto predpisov by ďalej mala byť podporovaná zosúladenými kontrolami, spoločnými iniciatívami odbornej prípravy, elektronickou výmenou informácií a výmenou poznatkov a skúseností.

Najlepšia prax pri činnostiach, ktoré vynucujú bezpečnosť dopravy, a to najmä zabezpečenie harmonizovaného prístupu k vydávaniu potvrdenia o čerpaní dovolenky vodičom alebo o práceneschopnosti vodiča, sa musia zefektívniť a podporovať prostredníctvom fóra orgánov členských štátov zabezpečujúcich dodržiavanie predpisov.

Opatrenia potrebné na vykonávanie tejto smernice by sa mali prijímať v súlade s rozhodnutím Rady 1999/468/ES z 28. júna 1999, ktorým sa ustanovujú postupy na výkon vykonávacích právomocí prenesených na Komisiu (5) .

Keďže cieľ tejto smernice, a to ustanovenie jednoznačných spoločných pravidiel týkajúcich sa minimálnych podmienok kontroly správneho a jednotného vykonávania nariadení (EHS) č. 3820/85 a (EHS) č. 3821/85, nemožno uspokojivo dosiahnuť na úrovni členských štátov, a preto ho z dôvodov potreby koordinovanej nadnárodnej akcie možno lepšie dosiahnuť na úrovni Spoločenstva, môže Spoločenstvo prijať opatrenia v súlade s princípom subsidiarity podľa článku 5 zmluvy. V súlade s princípom proporcionality podľa uvedeného článku táto smernica nepresahuje rámec nevyhnutný na dosiahnutie tohto cieľa.

Smernica Rady 88/599/EHS z 23. novembra 1988 o štandardných kontrolných postupoch na vykonávanie nariadení (EHS) č. 3820/85 a (EHS) č. 3821/85 (6) by preto mala byť zrušená,

PRIJALI TÚTO SMERNICU:

Článok 1

Predmet úpravy

Táto smernica ustanovuje minimálne podmienky na vykonávanie nariadení (EHS) č. 3820/85 a (EHS) č. 3821/85.

Článok 2

Kontrolné systémy

1. Členské štáty zorganizujú systém vhodnej a pravidelnej kontroly správneho a jednotného výkonu predpisov uvedených v článku 1 pri cestných kontrolách, ako aj pri kontrolách v priestoroch podnikov, a to pre všetky kategórie dopravy.

Tieto kontroly každý rok obsiahnu veľký a reprezentatívny podiel mobilných pracovníkov, vodičov, podnikov a vozidiel všetkých kategórií dopravy, ktoré patria do rozsahu pôsobnosti nariadení (EHS) č. 3820/85 a (EHS) č. 3821/85.

Členské štáty zabezpečia, aby sa na ich území zaviedla koherentná národná stratégia na dodržiavanie týchto predpisov. Členské štáty môžu na tento účel určiť orgán koordinujúci činnosti uskutočnené na základe článkov 4 a 6, a v tomto prípade bude o ňom informovaná Komisia a ostatné členské štáty.

2. Každý členský štát zorganizuje kontroly tak, aby sa odo ... (7) skontrolovalo 1 % dní odpracovaných vodičmi vozidiel, ktoré patria do rozsahu pôsobnosti nariadení (EHS) č. 3820/85 a (EHS) č. 3821/85. Toto percento sa od 1. januára 2009 zvýši na 2 % a od 1. januára 2011 na 3 %.

Komisia môže od 1. januára 2013 toto minimálne percento zvýšiť na 4 % v súlade s postupom uvedeným v článku 12 ods. 2, ak štatistiky zozbierané podľa článku 3 preukážu, že priemerne viac ako 90 % všetkých skontrolovaných vozidiel je vybavených digitálnym tachografom. Pri tomto rozhodnutí Komisia zohľadní účinnosť existujúcich opatrení týkajúcich sa dodržiavania predpisov, a to najmä dostupnosti údajov z digitálnych tachografov v priestoroch podnikov.

Počas najmenej 15 % dní z celkového počtu skontrolovaných pracovných dní sa vykonávajú cestné kontroly a počas najmenej 25 % sa vykonávajú kontroly v priestoroch podnikov. Od 1. januára 2008 sa počas najmenej 30 % dní z celkového počtu skontrolovaných pracovných dní vykonávajú cestné kontroly a počas najmenej 50 % sa vykonávajú kontroly v priestoroch podnikov.

3. Informácie predkladané Komisii v súlade s článkom 16 ods. 2 nariadenia (EHS) č. 3820/85 obsahujú počet vodičov skontrolovaných pri cestnej kontrole, počet kontrol vykonaných v priestoroch podnikov, počet skontrolovaných pracovných dní a počet hlásených porušení predpisov.

Článok 3

Štatistika

Členské štáty zabezpečia, aby štatistické údaje zozbierané pri kontrolách organizovaných v súlade s článkom 2 ods. 1 a 2 boli rozdelené do týchto kategórií:

druh cesty, a to konkrétne, či ide o diaľnicu, cestu vyššej alebo nižšej kategórie;

druh dopravnej činnosti, a to konkrétne či ide o medzinárodnú alebo domácu činnosť, osobnú dopravu alebo nákladnú dopravu, na vlastný účet alebo v prenájme alebo za úhradu;

Tieto štatistické údaje sa každoročne predkladajú Komisii.

Príslušné orgány členských štátov uschovajú štatistické údaje zozbierané za predchádzajúci rok.

Komisia zabezpečí akékoľvek ďalšie potrebné vyjasnenia vymedzení pojmov pre kategórie uvedené v písmenách a) a b) v súlade s postupom uvedeným v článku 12 ods. 2.

Článok 4

Cestné kontroly

1. Cestné kontroly sa organizujú na rôznych miestach a v ľubovoľnom čase a pokrývajú dostatočne širokú časť cestnej siete tak, aby bolo ťažké vyhnúť sa kontrolným bodom.

2. Členské štáty zabezpečia, aby:

3. Prvky preverované pri cestnej kontrole sú ustanovené v časti A prílohy I. Kontroly sa môžu zameriavať na konkrétny prvok, ak si to situácia vyžiada.

4. Bez toho, aby bol dotknutý článok 9 ods. 2, cestné kontroly sa vykonávajú nediskriminačne. Úradné osoby zabezpečujúce dodržiavanie predpisov nesmú diskriminovať najmä z nasledujúcich dôvodov:

c)

5. Úradná osoba zabezpečujúca dodržiavanie predpisov je vybavená:

6. Ak pri cestnej kontrole v členskom štáte nález u vodiča vozidla evidovaného v inom členskom štáte poskytne dôvody domnievať sa, že došlo k porušeniu predpisu, ktoré však nemožno zistiť počas kontroly kvôli nedostatku potrebných údajov, príslušné orgány dotknutých členských štátov si vzájomne poskytujú pomoc pri vyjasnení situácie.

Článok 5

Zosúladené kontroly

Členské štáty najmenej šesťkrát do roka vykonávajú zosúladené cestné kontroly vodičov a vozidiel, ktoré patria do rozsahu pôsobnosti nariadení (EHS) č. 3820/85 a (EHS) č. 3821/85. Takéto kontroly vykonávajú súčasne orgány zabezpečujúce dodržiavanie predpisov dvoch alebo viacerých členských štátov, každý konajúc na vlastnom území.

Článok 6

Kontroly v priestoroch podnikov

1. Kontroly v priestoroch podnikov sa organizujú so zreteľom na predchádzajúce skúsenosti s rôznymi kategóriami dopravy. Vykonajú sa aj v prípade zistenia závažného porušenia nariadenia (EHS) č. 3820/85 alebo nariadenia (EHS) č. 3821/85 pri cestnej kontrole.

2. Kontroly v priestoroch podnikov zahŕňajú prvky uvedené v časti A a časti B prílohy I.

3. Úradná osoba zabezpečujúca dodržiavanie predpisov je vybavená:

4. Úradné osoby zabezpečujúce dodržiavanie predpisov v členskom štáte zohľadnia počas kontroly všetky informácie poskytnuté určeným orgánom na koordináciu zabezpečovania dodržiavania predpisov iného členského štátu podľa článku 7 ods. 1, týkajúce sa príslušnej činnosti podniku v tomto inom členskom štáte.

5. Na účely odsekov 1 až 4 majú kontroly vykonávané v priestoroch príslušných orgánov na základe relevantných dokumentov alebo údajov predložených podnikmi na žiadosť týchto orgánov rovnaké postavenie ako kontroly vykonané v priestoroch podnikov.

Článok 7

Styk v rámci Spoločenstva

1. Členské štáty určia orgán, ktorý plní tieto úlohy:

c)

Orgán je zastúpený vo výbore uvedenom v článku 12 ods. 1.

2. Členské štáty informujú Komisiu o určení tohto orgánu a Komisia o tom zodpovedajúcim spôsobom upovedomí ostatné členské štáty.

3. Výmena údajov, skúseností a poznatkov medzi členskými štátmi sa aktívne podporuje, predovšetkým, avšak nie výhradne, prostredníctvom výboru uvedeného v článku 12 ods. 1 a akéhokoľvek orgánu, ktorý Komisia určí v súlade s postupom uvedeným v článku 12 ods. 2.

Článok 8

Výmena informácií

1. Dvojstranne sprístupnené informácie podľa článku 17 ods. 3 nariadenia (EHS) č. 3820/85 alebo článku 19 ods. 3 nariadenia (EHS) č. 3821/85 si vymieňajú určené orgány oznámené Komisii v súlade s článkom 7 ods. 2:

2. Členské štáty sa snažia o vytvorenie systémov na elektronickú výmenu informácií. Komisia v súlade s postupom uvedeným v článku 12 ods. 2 definuje spoločnú metodiku účinnej výmeny informácií.

Článok 9

Systém hodnotenia rizikovosti

1. Členské štáty zavedú systém hodnotenia rizikovosti podnikov na základe počtu a závažnosti akéhokoľvek porušenia nariadení (EHS) č. 3820/85 alebo (EHS) č. 3821/85, ktorého sa konkrétny podnik dopustil.

2. Podniky s vysokým stupňom rizikovosti sa kontrolujú podrobnejšie a častejšie. Kritériá a podrobné pravidlá zavedenia tohto systému sa prerokujú vo výbore uvedenom v článku 12 s cieľom vytvoriť systém výmeny informácií o najlepšej praxi.

Článok 10

Správa

Najneskôr do … (8) predloží Komisia Európskemu parlamentu a Rade správu, v ktorej analyzuje sankcie za závažné porušenia predpisov ustanovené v právnych predpisoch členských štátov.

Článok 11

Najlepšia prax

1. Komisia v súlade s postupom uvedeným v článku 12 ods. 2 stanoví usmernenia o najlepšej praxi pri zabezpečovaní dodržiavania predpisov.

Tieto usmernenia budú zahrnuté do dvojročnej správy uvedenej v článku 16 ods. 2 nariadenia (EHS) č. 3820/85.

2. Členské štáty vytvoria spoločné programy odbornej prípravy o najlepšej praxi, ktoré sa budú konať najmenej raz ročne a ktoré najmenej raz ročne umožnia výmenu pracovníkov ich orgánov príslušných pre styk v rámci Spoločenstva v ostatných členských štátoch.

3. Komisia zostaví elektronický formulár vhodný pre tlač v súlade s postupom uvedeným v článku 12 ods. 2, ktorý sa použije, ak je vodič práceneschopný alebo čerpá riadnu dovolenku, alebo ak vodič viedol iné vozidlo, ktoré nepatrí do rozsahu pôsobnosti nariadenia (EHS) č. 3820/85, počas obdobia uvedeného v prvej zarážke prvého pododseku článku 15 ods. 7 nariadenia (EHS) č. 3821/85.

4. Členské štáty zabezpečia, aby úradné osoby zabezpečujúce dodržiavanie predpisov boli dobre vyškolené na výkon svojich úloh.

Článok 12

Postup výboru

1. Komisii pomáha výbor zriadený podľa článku 18 ods. 1 nariadenia (EHS) č. 3821/85.

2. Ak sa odkazuje na tento odsek, uplatnia sa články 5 a 7 rozhodnutia 1999/468/ES so zreteľom na ustanovenia jeho článku 8.

Obdobie ustanovené v článku 5 ods. 6 rozhodnutia 1999/468/ES sa stanovuje na tri mesiace.

3. Výbor prijme svoj rokovací poriadok.

Článok 13

Vykonávacie opatrenia

Na žiadosť členského štátu alebo z vlastného podnetu Komisia, konajúc v súlade s postupom uvedeným v článku 12 ods. 2, prijme vykonávacie opatrenia, a to najmä pre nasledujúce ciele:

c)

Článok 14

Rokovania s tretími stranami

Po nadobudnutí účinnosti tejto smernice začne Komisia rokovania s príslušnými tretími krajinami na účely uplatňovania pravidiel, ktoré sú rovnocenné s pravidlami ustanovenými v tejto smernici.

Článok 15

Aktualizácia príloh

Zmeny a doplnenia príloh, ktoré sú potrebné na ich prispôsobenie vývoju v oblasti najlepšej praxe sa prijímajú v súlade s postupom uvedeným v článku 12 ods. 2.

Článok 16

Transpozícia

1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 1. januára 2006. Členské štáty bezodkladne oznámia Komisii znenie ustanovení a korelačnú tabuľku medzi týmito ustanoveniami a touto smernicou.

Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

Článok 17

Zrušenie

1. Smernica 88/599/EHS sa zrušuje s účinnosťou odo ... (9).

2. Odkazy na zrušenú smernicu sa považujú za odkazy na túto smernicu.

Článok 18

Nadobudnutie účinnosti

Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

Článok 19

Adresáti

Táto smernica je určená členským štátom.

(1) Ú. v. EÚ C 241, 28.9.2004, s. 65.

(2) Stanovisko Európskeho parlamentu z 20. apríla 2004 (Ú. v. EÚ C 104 E, 30.4.2004), spoločná pozícia Rady z 9. decembra 2004 a pozícia Európskeho parlamentu z … (zatiaľ neuverejnená v úradnom vestníku).

(3) Ú. v. ES L 370, 31.12.1985, s. 1. Nariadenie zmenené a doplnené smernicou Európskeho parlamentu a Rady 2003/59/ES (Ú. v. ES L 226, 10.9.2003, s. 4).

(4) Ú. v. ES L 370, 31.12.1985, s. 8. Nariadenie naposledy zmenené a doplnené nariadením (ES) č. 432/2004 (Ú. v. EÚ L 71, 10.3.2004, s. 3).

(5) Ú. v. ES L 184, 17.7.1999, s. 23.

(6) Ú. v. ES L 325, 29.11.1988, s. 55. Smernica zmenená a doplnená nariadením (ES) č. 2135/98 (Ú. v. ES L 274, 9.10.1998, s. 1).

(7) dňa nadobudnutia účinnosti tejto smernice.

(8) troch rokov odo dňa nadobudnutia účinnosti tejto smernice.

(9) dňa nadobudnutia účinnosti tejto smernice.

zariadenie umožňujúce stiahnutie údajov z karty pre vozidlovú jednotku a karty vodiča z digitálneho tachografu, prečítanie údajov a analýzu údajov a/alebo prenos nálezu do centrálnej databázy na analýzu;

ODÔVODNENÉ STANOVISKO RADY

I. ÚVOD

— So zreteľom na článok 71 Zmluvy o ES a v rámci postupu spolurozhodovania v súlade s článkom 251 Zmluvy o ES Rada prijala 9. decembra 2004 svoju spoločnú pozíciu o návrhu smernice Európskeho parlamentu a Rady o minimálnych podmienkach vykonávania smernice 2002/15/ES a nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy.

— Rada vo svojej pozícii zohľadnila stanovisko Európskeho parlamentu v prvom čítaní z 20. apríla 2004 (1) a stanovisko Hospodárskeho a sociálneho výboru, ktoré bolo zaujaté 2. júna 2004 (2).

Hlavné ciele návrhu smernice

Cieľom návrhu smernice je

— stanoviť minimálne podmienky na vykonávanie nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy („časy jazdy a časy odpočinku profesionálnych vodičov“); z toho dôvodu predpísať minimálny počet kontrol, ktoré majú vykonať orgány zabezpečujúce dodržiavanie predpisov v každom členskom štáte;

— poskytnúť jednotný výklad povahy kontrol zabezpečením zosúladeného vykonávania týchto právnych predpisov Spoločenstva v cestnej doprave.

Súčasné právne predpisy stanovujú, že celkove by sa malo skontrolovať najmenej 1 % pracovných dní (3); Komisia teraz navrhuje zvýšiť normu tak, aby bola prísna aj dosiahnuteľná a aby výrazne zvýšila bezpečnosť na cestách.

Zavedením digitálneho tachografu budú údaje dostupnejšie a presnejšie; umožní to členským štátom zvýšiť počet a účinnosť cestných kontrol a kontrol v priestoroch podnikov všetkých dopravných kategórií. Návrh smernice okrem toho zaväzuje členské štáty zhromažďovať štatistické údaje o týchto kontrolách a každoročne ich predkladať Komisii.

Ďalšie nové ustanovenia uvedené v návrhu sú

— podrobný zoznam prvkov, ktoré sa majú kontrolovať pri cestných kontrolách a v priestoroch podnikov,

— zvýšenie počtu zosúladených kontrol medzi členskými štátmi,

— zriadenie styčného orgánu v rámci Spoločenstva, ktorý bude okrem iných úloh zabezpečovať koordináciu zosúladených kontrol,

— častejšia výmena informácií týkajúca sa výsledkov kontrol a vyzvanie členských štátov, aby zaviedli systém elektronickej výmeny údajov a

— zavedenie systému hodnotenia rizikovosti podnikov, kombinovaného s povinnosťou užšej a intenzívnejšej kontroly tých podnikov, ktoré majú vysoký stupeň rizikovosti.

Návrh smernice tiež ustanovuje vytvoriť usmernenia pre overené postupy, spoločné činnosti odbornej prípravy a výmenu poznatkov a skúseností.

II. ANALÝZA SPOLOČNEJ POZÍCIE

1. Všeobecne

Rada zastáva názor, že jej spoločná pozícia, v porovnaní s právnymi predpismi platnými v súčasnosti, poskytuje značnú pridanú hodnotu.

Berúc do úvahy postupnú obnovu vozového parku dopravných podnikov – a tým postupné zvyšovanie počtu vozidiel vybavených digitálnym tachografom –, členské štáty zavedú systém kontrol, ktorý zabezpečuje, aby sa do roku 2011 skontrolovali najmenej 3 % dní odpracovaných vodičmi vozidiel, ktoré patria do rozsahu pôsobnosti tohto návrhu smernice. Keďže Komisia po nadobudnutí účinnosti tejto novej smernice predpokladala okamžité zvýšenie počtu kontrol odpracovaných dní na 3 %, Rada sa rozhodla dosiahnuť tento cieľ postupným zvyšovaním počtu kontrol z 1 % na 2 % od 1. januára 2009. Okrem toho bolo zavedené ustanovenie, aby umožnilo od 1. januára 2013 zvýšenie minimálneho percenta kontrol na 4 %, ak sa štatisticky dokáže, že 90 % všetkých kontrolovaných vozidiel je vybavených digitálnym tachografom.

Na účely dosiahnutia vyváženosti cestných kontrol a kontrol v priestoroch podnikov spoločná pozícia obsahuje ustanovenie, ktorým sa od 1. januára 2008 stanovuje celkový počet 30 % (minimálne) pracovných dní na cestné kontroly a celkový počet 50 % (minimálne) pracovných dní na kontroly v priestoroch podnikov.

Rada zamietla zahrnutie smernice 2002/15/ES, „Smernica o pracovnom čase“, do rozsahu pôsobnosti tohto návrhu smernice, keďže sa chcela zamerať na vymožiteľnosť súčasných časov jazdy a odpočinku. „Pracovný čas“ okrem toho nemožno skontrolovať prostredníctvom digitálneho tachografu so žiadnym stupňom istoty, a preto by boli cestné kontroly pomerne náročné.

2. Zmeny a doplnenia parlamentu

— Pokiaľ ide o zmeny a doplnenia Parlamentu, Rada mohla prijať zmenu a doplnenie 27.

— Čiastočne boli prijaté zmeny a doplnenia 3 (porovnaj odôvodnenie 4) 12, 21, 22 (len časť o „type tachografu“) a 23. Pokiaľ ide o zmenu a doplnenie 19, Rada by mohla prijať žiadosť Parlamentu znížiť najnižší počet pracovných dní kontrolovaných pri cestných kontrolách na 15 %. V tejto súvislosti sa môže uviesť, že Rada stanovila počet dní kontrolovaných v priestoroch podnikov na 25 % a zaviedla prechodné obdobie (do 1. januára 2008) na zvýšenie na 30 % (pri cestných kontrolách) a na 50 % (v priestoroch podnikov). Rada sa tiež domnieva, že obsah zmeny a doplnenia 24 má byť uvedený v článku 4.2 písm. a). Pokiaľ ide o zmenu a doplnenie 28, Rada sa domnieva, že jeho hlavný cieľ už má byť uvedený v článkoch 4.6 a 6.4. Zásada, ktorá je základom zmeny a doplnenia 29, je už uvedená v článku 9 („systém hodnotenia rizika“) spoločnej pozície. Pokiaľ ide o zmenu a doplnenie 42, Rada sa rozhodla zahrnúť pojem „týždenné časy odpočinku“ do zoznamu, ktorý je uvedený v prílohe I A.

— Rada zamietla zmeny a doplnenia 7, 63, 18, 20, 25, 31, 39, 40, 41 a 66 a tiež zmeny a doplnenia uvedené ďalej spolu s dodatočnými pripomienkami: — zmeny a doplnenia 1,12, 15, 29, 34 a 36, pokiaľ je ich cieľom rozšírenie rozsahu pôsobnosti návrhu smernice. — Rada tiež zamietla zahrnutie definície „vodič“ (zmeny a doplnenia 13 – 14) a ustanovenie o vozidlách z tretích krajín (zmena a doplnenie 16), pretože sa domnieva, že táto otázka je predmetom návrhu nariadenia o časoch jazdy a odpočinku („nariadenie o sociálnom zosúladení“ (4)); okrem toho príslušné ustanovenia, ktoré boli uvedené v zmenách a doplneniach 32, 33, 35, 36, 37 a 38, boli prenesené do návrhu nariadenia o časoch jazdy a odpočinku („nariadenie o sociálnom zosúladení“), a preto sa tu už neuplatňujú; — zmena a doplnenie 5, keďže sa Rada domnieva, že článok 11 dostatočne upravuje tento problém; — zmena a doplnenie 6, keďže sa Rada domnieva, že toto ustanovenie patrí do predloženého návrhu nariadenia o časoch jazdy a odpočinku; — zmena a doplnenie 11, keďže sa domnieva, že táto žiadosť je už implicitná v odkaze na nariadenie (EHS) č. 3820/85; — zmena a doplnenie 26, pretože Rada sa rozhodla prenechať túto otázku na rozhodnutie úradným osobám zabezpečujúcim dodržiavanie predpisov; — zmena a doplnenie 30, hoci zdôrazňuje, že ustanovenie s menším dosahom je uvedené v článku 13 písm. b).

III. ZÁVER

Rada sa domnieva, že v súvislosti s najdôležitejšími „základnými ustanoveniami“ návrhu smernice – týkajúcimi sa zvýšenia počtu vykonaných kontrol z 1 % na 3 % v priebehu nasledujúcich šiestich rokov a stanovenia minimálneho celkového počtu pracovných dní na cestné kontroly a kontroly v priestoroch podnikov – sa zdá, že nie je veľký rozdiel medzi stanoviskom Európskeho parlamentu a Rady. Väčšina zmien a doplnení, ktoré Rada zamietla, je teraz buď uvedená v návrhu nariadenia o sociálnom zosúladení, alebo by mohli znamenať výrazné rozšírenie rozsahu pôsobnosti tohto návrhu smernice. Na tomto základe Rada očakáva v blízkej budúcnosti dosiahnutie dohody s Parlamentom o tomto návrhu smernice.

(1) Dok. 8510/04 CODEC 567 TRANS 160 SOC 184.

(2) Ú. v . EÚ C 241, 28.9.2004, s. 65.

(3) Porovnaj článok 2.2 smernice Rady 88/599/EHS z 23. novembra o štandardných kontrolných postupoch na vykonávanie nariadenia (EHS) č. 3820 /85 o zosúladení niektorých právnych predpisov v sociálnej oblasti, ktoré sa týkajú cestnej dopravy, a nariadenia (EHS) č. 3821/85 o záznamovom zariadení v cestnej doprave (Ú. v. ES L 325, 29.11.1988, s. 55).

(4) Porovnaj: spoločná pozícia prijatá Radou s ohľadom na prijatie nariadenia Európskeho parlamentu a Rady o zosúladení niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98.